
Innledning



Høsten er også en tid for quiz med sine mørke kvelder og samling av venner og familie. Denne quizboka du nå leser i, inneholder 1000 spørsmål i 100 kategorier i forskjellige vanskelighetsgrader. Det burde være spørsmål som passer for enhver, både for de yngste i familien og kanskje de som ser på seg selv som quizeksperter. Uansett så håper vi at dere vil kose dere med boka og kanskje til og med lære noe nytt.

Vanskelighetsgrader

Q: Spørsmål tilrettelagt for nysgjerrige barn og ungdom

QQ: For hele familien

QQQ: For alle som liker en mer utfordrende spørrelek

QQQQ: For alle som liker å teste ut eksperten i seg

Kort om retteregler

Velg gjerne en som skal være oppleser/quizmaster. Denne personen kan selvfølgelig også delta, men da er det kanskje greit å stille alle spørsmål i en kategori før man ser på svarene. Som oppleser/quizmaster er det jo viktig å være klar, tydelig og konsekvent når man leser opp svarene. Er dere mange nok, kan det være gøy å dele opp i lag. Pass da på å fordele kunnskapen så godt som mulig. Man kan være snillere mot den yngre garde enn mot den litt eldre og mer erfarne quizzer. Husk: Quiz skal være gøy.

Hvis man spør om personer, holder det med etternavnet, men dersom svaret er en kongelig, må man ha med tilnavn, nummer eller etternavn, som for eksempel Harald Hårfagre, som også er kjent som Harald I., Harald Halvdanson og Harald Luva. Dersom svaret er en person som kun er kjent under ett navn, som for eksempel Napoleon, Hannibal eller kunstnere som Rafael eller Michelangelo, så holder det kun med dette navnet.

Vis skjønn, og så lenge svaret er lydlikt med fasit, burde oppleser/quizmaster gi poeng til spilleren. Som vi gjerne sier når vi er quizmastere: «Det er snart jul», så vær raus med bedømmingen.

Musikkquizene i denne boka kan gjøres vanskeligere for musikkekspertene blant dere, ved at man i tillegg til å stille spørsmålene i boka og kanskje spille musikken på et spilleprogram på nettet, kan man spørre om hvilket år låten kom ut.

God høst, og ha en fin quizopplevelse!

Julie Nanett Holten

Lars André Gundersen


Samme etternavn #1



Her beskrives to personer, virkelige eller fiktive, som har samme etternavn. Dere skal finne etternavnet. For å gjøre det litt vanskeligere kan jo oppleseren be om personenes fornavn også.

1. Han har spilt britisk agent, og hun har spilt en barbert amerikansk militær. Hva er etternavnet?

2. Hun ene er kjent for å løpe på en strand, mens hun andre er kjent for å være en spesialetterforsker av det overnaturlige. Hva er etternavnet?

3. Han ble kjent for å være en venn, og hun har sunget om blant annet fyrverkeri. Hva er etternavnet?

4. Han ble kjent som en «frisk» kongelig, og hun er nok best kjent som en professor med hatt. Hva er etternavnet?

5. Hun kokkelerte seg inn i fengsel, og hun andre var så pen at overnaturlige vesener kjempet om henne. Hva er etternavnet?

6. Hun var en av fire som drakk cosmopolitans i New York, og han er den eneste statslederen med signaturen sin på månen. Hva er etternavnet?

7. Han ene er kjent for å synge og «gå på månen», og han andre er veldig glad i å si «motherfucker» på film. Hva er etternavnet?

8. Han ene mente han var en sexmaskin, og han andre har skrevet bøker om en professor i religiøs symbologi. Hva er etternavnet?

9. Han var den lengstlevende i sitt slag da han døde i en alder av 100 år, og har dessuten blitt tildelt Nobels fredspris, og hun har spilt i sju filmer med Johnny Depp. Hva er etternavnet?

10. Han spiller fortsatt gitar, og hun har spilt «jul» i en film og vært gift med en badboy som er vant til å vinne. Hva er etternavnet?



Svar: Samme etternavn #1

1. Moore (Roger og Demi)

2. Anderson (Pamela og Gillian)

3. Perry (Matthew og Katy)

4. Smith (Will og Maggie)

5. Stewart (Martha og Kristen)

6. Nixon (Cynthia og Richard)

7. Jackson (Michael og Samuel L.)

8. Brown (James og Dan)

9. Carter (Jimmy og Helena Bonham)

10. Richards (Keith og Denise)

